IB3 | 650 contenidors de fems s’acumulen a un solar de Sant Antoni de Portmany
650 contenidors de fems s’acumulen a un solar...
Portada > societat > 650 contenidors de fems s’acumulen a un solar de Sant Antoni de Portmany
650 contenidors de fems s’acumulen a un solar de Sant Antoni de Portmany
La unió temporal d'empreses que formen FCC, Herbusa i Cespa podria ser sancionada per no obeir l'ordre de netejar-los
12/10/2018 15:10h
El Partit Popular, a l’oposició a Sant Antoni de Portmany, ha denunciat la brutor que s’acumula als 650 contenidors de fems municipals antics. Estan, emmagatzemats des de fa mesos, a un solar del municipi. L’equip de Govern sancionarà la subcontracta de la neteja si no els fa nets.
L’abril passat, la nova subcontracta de neteja, que s’ocupa d’aquest servei a Sant Antoni, els va començar a retirar i els substituí per uns de nous. Des de llavors, estan apilats en els terrenys. La unió temporal d’empreses que formen FCC, Herbusa i Cespa podria ser sancionada per no obeir l’ordre de netejar-los, diu l’Ajuntament.
Diversos membres del tripartit PSOE, Reinicia i el Pi han defensat que només queda fems a una petita part dels contenidors, i asseguren que es retiraran del solar de Can Coix abans que no acabi l’any.
L’oposició popular creu que la brutícia que encara hi acumulen suposa un risc i reclama responsabilitats per tenir-los damunt sòl rústic.